jkorsvik/nowiki_second_scrape_merged huggingface dataset:
Fasanfamilien

Fasanfamilien (Phasianidae) er én av fem familier i ordenen av hønsefugler (Galliformes) og omhandler hele 54 slekter. Artene er terrestriske, og mange av de største artene særpreges av sterk kjønnsdimorfisme, der hannene er tydelig større og har spesielt praktfulle fjærdrakter. Familien forkommer i Den gamle verden og Australasia, men viser størst biologisk mangfold i Sørøst-Asia og Afrika. Typearten er fasan (Phasianus colchicus).
Familien er utvilsomt den mest tallrike i hele verden, fordi tamhøns (Gallus domesticus) inngår i denne gruppen. Tamhøns utgjorde per 2011 nær 19 milliarder individer alene ifølge FNs organisasjon for ernæring og landbruk (FAO).


== Biologi ==
Artene er fra små til store og har typisk plump kroppsbygning, et lite hode i forhold til resten av kroppen, et kort og kraftig nebb, korte avrunda vinger, og enten kort (typisk hunner) eller lang (typisk hanner) stjert. Fjærdrakta er enten trist og stusslig (ofte kamuflasjefarget, typisk for hunner) eller praktfull og prangende (typisk for hanner). Hannene har ofte fargerike kammer og andre hudlapper på hodet. Mange av artene har kraftige føtter som ofte er utstyrt med en spore som brukes som våpen.Artene er primært terrestriske, men de har et variert levevis og ulike hekkestrategier. De fleste artene er standfugler, men det er noen arter som trekker langt. Fasanfamilien inneholder forholdsvis mange arter som ikke er monogame (det vanligste paringssystemet blant fugler). De lager vanligvis rede på bakken. Så mange som 18 egg kan bli lagt i redet, men 7–12 er et vanligere antall. Tropiske arter legger generelt færre egg. Hos nesten alle arter er hunnen alene om å ruge på eggene, noe hun gjør i 14–30 dager avhengig av art.


== Inndeling ==
Inndelingen følger International Ornithological Congress og er i henhold til Kimball, Hosner & Braun (2021). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).

Galliformes, hønsefugler
Megapodiidae, ovnhønsfamilien
Cracidae, hokkofamilien
Phasianoidea
Numididae, perlehønsfamilien
Odontophoridae, tannvaktelfamilien
Phasianidae, fasanfamilien, (3 underfamilier, 54 slekter)
Rollulinae, (jungelrapphøns og nære slektninger), (5 slekter)
Phasianinae, (fasaner og nære slektninger), (8 tribus, 25 slekter)
Pavoninae, (påfugler og nære slektninger), (4 tribus, 24 slekter)


== Fylogeni ==
Nåtidsfuglers basale klader basert på Sibley-Ahlquists taxonomi, 1990, inkludert Mesitornithiformes, som er omdiskutert med hensyn til plassering.


== Referanser ==


== Eksterne lenker ==
(en) fasanfamilien – oversikt og omtale av artene i WORMS-databasen 
(en) fasanfamilien i Encyclopedia of Life 
(en) fasanfamilien i Global Biodiversity Information Facility 
(no) fasanfamilien hos Artsdatabanken 
(sv) fasanfamilien hos Dyntaxa 
(en) fasanfamilien hos Fauna Europaea 
(en) fasanfamilien hos Fossilworks 
(en) fasanfamilien hos ITIS 
(en) fasanfamilien hos NCBI 
(en) Kategori:Phasianidae – bilder, video eller lyd på Wikimedia Commons 
(en) Phasianidae – galleri av bilder, video eller lyd på Wikimedia Commons
Fylkesdirektør

En fylkesdirektør (tidl. fylkesrådsmann) er den øverste administrative sjefen i en fylkeskommune. Fylkesrådmannen har det overordnede ansvaret for å iverksette fylkestingets vedtak og gjennomføre den daglige driften av fylkeskommunen. Den politisk valgte lederen i fylkeskommunen kalles fylkesordfører og er fylkesrådmannens sjef.
Fylkesrådmann fylkeskommunens administrative leder, mens statsforvalteren (kalt fylkesmann inntil 2021) er statens representant i fylket.


== Se også ==
Rådmann
Folkets store studiehall

Folkets store studiehall ligger i Nord-Koreas hovedstad Pyongyang og er landets nasjonalbibliotek.
Biblioteket ligger sentralt i byen vest for Kim Il-sung-plassen, og åpnet 1. april 1982 etter nesten to års byggearbeid.
Bygningen er oppført i en tradisjonell-moderne arkitekturstil og huser studieplasser og administrasjon for fjernundervisning. Grunnflata er 100 000 m² og offisielle tall sier at biblioteket alene har 30 millioner bøker. Biblioteket er landets største og mest prestisjefylte.
Bygningen inneholder 600 rom, deriblant lesesaler, arkiver og hyllerom, kartotek, språklaboratorium og datarom, og kan håndtere 12 000 daglige besøkende. Biblioteket er et senter for etterutdanning og fjernundervisning. Hvor mange som mottar tjenester fra biblioteket finnes det ingen etterrettelige tall på.
Et IP-nettverk knytter Folkets store studiehall sammen med Kim Il-sung-universitetet og Kim Chaek tekniske universitet.


== Galleri ==


== Referanser ==


== Eksterne lenker ==
Training in organizing information in Democratic People's Republic of Korea completed
I Store Sols rike (Bok og Bibliotek)
Bruhagen

Bruhagen ligger i Averøy kommune i Møre og Romsdal.
På Bruhagen ligger ABC Senteret som er Averøyas største kjøpesenter. Kjøpesenteret har: kiosk (MIX), Matvare (Kiwi), Posten, parfymeri, apotek, lekebutikk, sport, bakeri, jaktbutikk, frisør og noen kontorer. Rett ved kjøpesenteret er det en elektrobutikk og en bilbutikk.
På Bruhagen ligger Averøy kommunehus og Averøy ungdomsskole, hvor det også er en kunstgressbane.
I 2008 ble Atlanterhavstunnelen ferdig. Den går fra Nordspissen av Averøya til Kristiansund. 

Nærmeste bensinstasjon: Bremsnes (Statoil)
Nærmeste by: Kristiansund
Liste over Islands monarker

Dette er en liste over Islands regenter.
Liste over Islands monarker mellom 1262 og 1944. Listen er en innfallsvinkel til Islands historie: Den beskriver utviklingen av statsmakten på Island: fra rikssamling, gjennom middelalderens kirke- og kongeroller under Norge, via Kalmarunionen og enevoldstiden, omskiftinger i kjølvannet av den franske revolusjon og Napoleonskrigene fram til dagens republikk.

Det Islandske Samveldet (930-1262)
Union med Kongeriket Norge (1262–1814)
Union med Kongeriket Norge og Sverige (1319–1343)
Union med Kongeriket Norge og Danmark (1380–1396)
Kalmarunionen (1397–1536)
Union med Kongeriket Norge og Danmark (1536–1814)
Union med Kongeriket Danmark (1814–1918)
Forening mellom kongerikene Danmark og Island (Selvstyre fra Danmark 1918–1944)
Repubikken Island (Selvstendig fra det danske kongehuset 1944 til i dag)


== Konger ==
Navn er skrevet med islandsk alfabet:


=== Norgesveldet (1262–1814) ===

Hákon gamli 4. Hákonarson (1262–1263)
Gissur Þorvaldsson, Jarl av Island (1258–1268)
Magnús lagabætir (1263–1280)
Gissur Þorvaldsson, Jarl av Island (1258–1268)
Eiríkur Magnússon (1280–1299)
Hákon 5. Magnússon (1299–1319)
Magnús Eiríksson (1319–1343)
Hákon 6. Magnússon (1343–1380)
Ólafur 4. Hákonarson (1380–1387)
Margrét 1. (1387–1412)
Eiríkur af Pommern (1412–1442)
Kristófer af Bavaríu (1442–1448)
Karl 1. af Noregi (1449–1450)
Kristján 1. (1450–1481)
Hans 1. (1481–1513)
Kristján 2. (1513–1523)
Friðrik 1. (1523–1533)
Kristján 3. (1534–1559)
Friðrik 2. (1559–1588)
Kristján 4. (1588–1648)
Friðrik 3. (1648–1670)
Kristján 5. (1670–1699)
Friðrik 4. (1699–1730)
Kristján 6. (1730–1746)
Friðrik 5. (1746–1766)
Kristján 7. (1766–1808)


=== Union med Kongeriket Danmark (1814–1918) ===

Friðrik 6 (1808–1839)
Kristján 8. (1839–1848)
Friðrik 7. (1848–1863)
Kristján 9. (1863–1906)
Friðrik 8. (1906–1912)


=== Kongeriket Island (1918–1944) ===

Kristján 10. (1912–1944)
Regent (1940–1941)
Hermann Jónasson, Islands statsminister, Framsóknarflokkurinn
Jakob Ragnar Valdimar Møller, finansminister, Sjálfstæðisflokkurinn
Stefán Jóhann Stefánsson, sosialminister, Alþýðuflokkurinn
Sveinn Björnsson, regent, intet parti,  (1941–1944)


== Se også ==
Jørgen Jørgensen, (Jörundur hundadagakonungur), en dansk eventyrer som utnevnte seg som midlertidig konge av Island i noen måneder i 1809.
Liste over Islands presidenter
Liste over islandske statsministre
Liste over Norges monarker
Liste over Danmarks monarker
Liste over Sveriges monarker
Svadde

Svadde er et industriområde på Rjukan med en rekke industribedrifter. 
I området finnes også Bjørn Myhres plass, som er en fotballbane (Rjukan stadion) hvor Rjukan IL spiller og trener. Svadde ligger sør for Tvergrot og Bjørkhaug Eka Chemicals er et av de store industribedriftene på Svadde, sammen med Heger som produsere sykehusvarer.
Gyvingjordet er ett nabolag i Svadde.


== Se også ==
Tinn
Bøen

Bøen er sentrumsområdet på Rjukan. Byområdet er kjent for sin arkitektur og byggeplikt. Det har to handlegater, Sam Eydesgate og Storgata. Statuen av Sam Eyde har fått sin plass på Rjukan torg. Rådhus, kirke, politi og Rjukan sjukehus ligger i sentrum. Mange av byggene er vernet.


== Parker ==
Rallarparken
Kjakanparken


== Turstier ==
Kjærlighetsstien
Hadelandsveien
Måna-stien
KlebersteinsstienRjukan er nominert på UNESCOS verdensarvliste.
Tveito (Tinn)

Tveito er den største bydelen på Rjukan, Tinn kommune, sett med folketall. Rjukan ungdomsskole og gamlehjem ligger der, samt en rekke småbedrifter.


== Eksterne lenker ==
Gammelt postkort fra Tveito allé
Bygninger i Tveito allé
Salvadoransk colón

Salvadoransk colón (flertall spansk colones) var valutaen i El Salvador fra 1. oktober 1892 til 1. januar 2004.
Myntenheten er oppkalt etter Christofer Columbus (på spansk Cristóbal Colón). Myntenheten i Costa Rica har også samme navn.
Amerikansk dollar (USD) ble myntenheten i El Salvador fra januar 2001, gjennom en ny lov om monetær integrasjon vedtatt 29. november 2000, for å stabilisere økonomien i landet. Den var låst mot US Doller med en kurs på 8,75. I loven ble det besluttet at amerikanske dollar skulle brukes side om side med colones fra og med 1. januar 2001. Det blir i dag ikke produsert flere colones i El Salvador, og fra 2004 er de tatt ut av sirkulasjon. Amerikansk dollar er i dag offisiell valuta i El Salvador.


== Referanser ==
Prøysenhuset

Prøysenhuset er et kulturhus til ære for forfatteren Alf Prøysen. Huset ligger på Rudshøgda i Ringsaker, i skogen rett på oversiden av husmannsplassen Prøysen og Præstvegen, hvor dikteren  vokste opp.
Prøysenhuset består av den digitale utstillingen, "Livets runde", "Alfabetet", aktivitetsrom og interaktive spill for barn. Prøysensalen og møteromsfasiliteter er også tilgjengelig for konferanser, konserter og forestillinger. Levende formidling er en viktig del av Prøysenhusets tilbud. Dette foregår gjennom direkte formidling av Alf Prøysens forfatterskap gjennom sanger, fortellinger og historier, både i Prøysenhuset og i Alf Prøysens barndomshjem, Prøysenstua. Prøysenhuset er også en viktig arena for konserter og teater gjennom året. Forestillinger foregår innendørs i Prøysensalen, eller utendørs på en av teaterarenaene i "Mikkelikskiskogen" eller på den nært tilknyttede husmannsplassen, Kusvea.
Drivkreftene bak byggingen var Arthur Buchardt, Bente Erichsen og tidligere statsminister Oddvar Nordli. Av regjeringen til statsminister Gro Harlem Brundtland fikk de bevilget 16 millioner kroner i 1992, ifølge Buchardt i radioprogrammet "Drivkraft" i NRK radio 17.09.20. De søkte om 14 millioner.
Hver sommer arrangeres "Sommer i Prøysen", en flere ukers festival som har vokst ut fra en markering av Prøysens fødselsdag 23. juli (Tidligere kalt Blåklokkevikua eller Prøysenfestivalen).
I adventstiden arrangeres "Jul i Prøysen", en periode fylt med aktiviteter, konserter og forestillinger basert på Alf Prøysens forfatterskap. Opplevelsene er tilpasset barn og voksne.
Prøysenhuset er fra 1. april 2013 en avdeling under kulturkontoret i Ringsaker kommune.Prøysenhuset sto ferdig til Prøysens hundreårsdag 23. juli 2014. Grunnsteinen ble lagt ned av statsminister Jens Stoltenberg 23. juli 2013. Bygget er tegnet av arkitektfirmaet Snøhetta.


== Referanser ==


== Eksterne lenker ==
Prøysenhuset
Ingvar Lundberg

Ingvar Lundberg (født 1934, død 24. april 2012) var en svensk professor i psykologi. Han var særlig opptatt av utviklingspsykologi og var knyttet til Umeå universitet fram til 1995. Deretter var han ved Göteborgs universitet hvor han var engasjert i et forskningsprogram om kommunikasjonshinder og sosial tilpasning. 
Hans forskning er først og fremst innrettet mot leseinnlæring. Hva er de kognitive, språklige og sosiale forutsetningene for en god leseutvikling? Kan man forebygge lesevansker? Hva er egentlig dysleksi? Hvordan henger regnevansker og lesevansker sammen? 
Lundberg var medlem av en rekke akademier og lærde selskap, bl.a. Academia Europaea og Rodin Academy. Han var æresdoktor i pedagogikk ved Åbo Akademi.


== Bibliografi ==
(no) Publikasjoner av Ingvar Lundberg i BIBSYS
T. Høien og I. Lundberg: Dysleksi. Ad Notam Gyldendal  4. utgave 2000 ISBN 9788205280564
Dyslexia and Literacy: A Tribute to Ingvar Lundberg ISBN 1861563167


== Eksterne lenker ==
NFI om Ingvar Lundberg
Lunchakademin i Sveriges Radio - intervju
Javakampfisk

Javakampfisk er en art i gruppen kampfisker. 
Det er en munnrugende fisk som finnes i Java og Sumatra i Indonesia.
Javakampfisk lever i ferskvann og blir ca. 6 cm lang.
Hannen har flekker på ryggen, ulikt de andre kampfiskene.


== Eksterne lenker ==
(en) javakampfisk – oversikt og omtale av artene i WORMS-databasen 
(en) javakampfisk i Encyclopedia of Life 
(en) javakampfisk i Global Biodiversity Information Facility 
(en) javakampfisk hos FishBase 
(en) javakampfisk hos ITIS 
(en) javakampfisk hos NCBI 
Betta picta – detaljert informasjon på Wikispecies 
(nb) Betta picta (Javakampfisk) - akvaforum.no
(en) Betta picta (Valenciennes, 1846) Spotted betta - FishBase
Tay Zonday

Adam Nyerere Bahner (født 6. juni 1982 i USA), bedre kjent under artistnavnet Tay Zonday, er en YouTube-kjendis som er mest kjent for sangen «Chocolate Rain». Han er anabaptist og av afrikansk avstamming.


== Chocolate Rain ==
I sangen «Chocolate Rain» prøver han å skildre regn av sjokolade som påvirker miljøet rundt oss. Sangen er en metafor for raseproblemer i USA og det store antallet afroamerikanere som sitter i fengsel.  Etter at musikkvideoen ble lagt ut på YouTube 22. april 2007 fikk han mye mediaoppmerksomhet, gjestet flere riksdekkende TV-programmer og kom på bl.a. på forsiden av Los Angeles Times 12. august 2007. I South Park-episoden «Canada On Strike!» ble han og andre internettfenomener parodiert.


== Eksterne lenker ==
Offisielt nettsted 
(en) Tay Zonday – kategori av bilder, video eller lyd på Commons 
(en) Tay Zonday på Internet Movie Database 
(en) Tay Zonday hos The Movie Database 
(en) Tay Zonday på Discogs 
(en) Tay Zonday på MusicBrainz 
(en) Tay Zonday på Spotify 
(en) Tay Zonday på Songkick 
(en) Tay Zonday på Last.fm 
Tay Zonday på Twitter 
Tay Zonday på Twitter 
Tay Zonday på Facebook 
Tay Zonday på Instagram 
Tay Zonday på YouTube 
Tay Zonday på Myspace 
Tay Zonday på TikTok 
Chocolate Rain - YouTube
Fulleren

Fulleren er en form for karbon som forekommer naturlig i naturen. Molekylene har form som en kule, ellipsoide eller sylinder.
Hvert karbonatom er bundet til tre andre atomer gjennom en enkeltbinding samtidig som det bidrar med et elektron i en felles "suppe" av elektroner på samme måte som for aromatiske hydrokarboner.
Det vanligste og mest kjente fullerenet kalles buckminsterfullerener og har kjemisk formel(C60). Karbonatomene er bundet sammen i 12 femkanter og 20 sekskanter og ser ut som en fotball. 
I fremtiden satser man på å benytte fullerener som byggemateriale i form av karbonnanorør.


== Eksterne lenker ==
(en) Fullerenes – kategori av bilder, video eller lyd på Commons
Spasms

Spasms er en canadisk skrekkfilm fra 1983 regissert av William Fruet. Filmen handler om en gigantisk giftslange som fanges i Ny-Guinea og fraktes til USA. Der klarer den å rømme. De som overlever et bitt fra slangen får telepatiske evner. En millionær med hevnmotiv og en religiøs kult er ute etter slangen. Hovedrollene spilles av Peter Fonda, Oliver Reed og Kerrie Keane. Manus er basert på en roman kalt Death Bite skrevet av  Michael Maryk og Brent Monahan.


== Handling ==
En gigantisk giftslange blir fanget på en øy i Ny-Guinea. Monsteret blir ansett som hellig av øyas innbyggere, men blir allikevel fraktet til USA for nærmere undersøkelser. Den hevngjerrig britiske millionæren Kincaid vil ha beistet fordi hans bror ble drept av slangen. Han ble selv bitt, men overlevde. Giften gav ham telepatiske evner - noe som gjør at han kan følge beistets handlinger. I tillegg til dette er en religiøs kult ute etter slangen da de tror den er en reinkarnasjon av deres leder. Kulten forsøker å stjele beistet, men det ender istedet med at den rømmer. Da det enorme beistet begynner å drepe mennesker får forretningsmannen Kincaid hjelp av den amerikansk forskeren Tom Brasilian.


== Om filmen ==
Spasms ble nominert til en Grand Prize ved Avoriaz Fantastic Film Festival i 1984.
Filmen ble ikke satt opp på kino i Norge, men ble utgitt på video av Juno Media i 1984.


== I rollene ==
(utvalg)

Peter Fonda ....  Dr. Tom Brasilian
Oliver Reed ....  Jason Kincaid
Kerrie Keane ....  Suzanne Cavadon
Al Waxman ....  Warren Crowley
Miguel Fernandes ....  Mendes/Tasaki
Marilyn Lightstone ....  Dr. Claire Rothman
Angus MacInnes ....  Duncan Tyrone
Laurie Brown ....  Allison
Gerard Parkes ....  Capt. Novack
William Needles ....  Dean Franklin
Denis Simpson ....  Abo Shaman
Patrick Brymer ....  Sailor/Agent
George Bloomfield ....  Rev. Thomas Thanner


== Referanser ==


== Eksterne lenker ==
(en) Spasms på Internet Movie Database 
(sv) Spasms i Svensk Filmdatabas 
(nl) Spasms på MovieMeter 
(en) Spasms på AllMovie 
(en) Spasms på Turner Classic Movies 
(en) Spasms på Rotten Tomatoes
Archibald Campbell, 2. jarl av Argyll

Archibald Campbell, 2. jarl av Argyll (død 9. september 1513) var en skotsk adelsmann og politiker. Han var den eldste sønn av Colin Campbell, 1. jarl av Argyll og Isabel Stewart, datter av John Stewart, 2. Lord Lorne.
Han var også guvernør av Tarbert Castle, og hans klan hadde sin motstander i Klan Gordon. I slaget ved Flodden ble han (og hans svoger, jarlen av Lennox) drept sammen med Jakob IV av Skottland. Konen hans (som var datter av John Stewart, 1. jarl av Lennox) fødte ham ni barn blant dem Colin Campbell, 3. jarl av Argyll, Donald Campbell.


== Referanser ==
Tveitoparken

Tveitoparken er den største parken i Rjukandistriktet. 
Den har et tjern midt i parken, og her i parken feiret Rjukan sitt 100-årsjubileum i 2007, der 3-4000 deltok. Jorun Stiansen var en av de som opptrådte på dette arrangementet. Det er både fotballbane og sandvolleyballbane der. Rjukan Rockefestival ble i 2009 flyttet til Tveitoparken.


== Referanser ==
Robert Kvavik

Robert Berthel Kvavik (født 5. mai 1942) er en professor i statsvitenskap fra USA.
Kvavik avla i 1971 phd-graden i statsvitenskap ved Stanford University på en avhandling om korporativisme i Norge: Interest groups in Norway. A study of corporate pluralism. Fra 1968 har han vært tilknyttet University of Minnesota som spesialist i sammenlignende politikk.Kvavik har  en lang karriere som forskningsadministrator og er visepresident ved University of Minnesota, der han også har innehatt en rekke andre ledende stillinger. Han har arbeidet med informasjons- og kommunikasjonsteknologi i universitetsutdanningen.Kvavik har vært president i Society for the Advancement of Scandinavian Study og har vært aktiv for å fremme amerikanske universiteters internasjonale forbindelser, herunder forsknings- og studentutveksling mellom amerikanske og norske universiteter.  
Kongen utnevnte i 2007 Kvavik til ridder av 1. klasse av Den Kongelige Norske Fortjenstorden «for fremme av forsknings- og universitetssamarbeidet mellom USA og Norge».


== Referanser ==


== Eksterne lenker ==
«Kvavik and Brunelle receive the Norwegian Order of Merit», Norway - the official site in the United States
Bryllupsdag på Troldhaugen

Bryllupsdag på Troldhaugen er et kjent lyrisk stykke komponert av Edvard Grieg. Det er det sjette klaverstykket i det åttende heftet, som bærer opusnummer 65. I faglitteraturen har det blitt en viss diskusjon om stykkets kvalitet og proporsjon i forhold til hele heftet.Stykket het først Gratulantene kommer og ble komponert i forbindelse med feiringen av 50-årsdagen til Nancy Giertsen, en av Nina og Edvard Griegs nære venner. Nancy og Børre Giertsen hørte til den nærmeste vennekretsen rundt Nina og Edvard Grieg på Troldhaugen. Nancy var for øvrig søster av Marie Beyer som var gift med Frants Beyer, Griegs beste venn.
I anledning av 50-årsdagen som ble feiret på Fossli Turisthotel ved toppen av Vøringsfossen den 29. juli 1896 ble det laget en gratulasjonsbok der alle gjestene kom med sine bidrag. Fremst i denne boken har Grieg skrevet inn hele dette stykket, som står der med sin opprinnelige tittel. Først året etter, 1897, fikk komposisjonen sin nåværende tittel. Den feststemte A-delen skildrer gratulantenes opptog. I kontrast til den står en rolige, reflekterende B-del. A-delen gjentas deretter.


== Referanser ==
Dale Bakhus

Dale Bakhus er et boligområde øst for Rjukan sentrum med om lag 300-400 innbyggere. Stedet ligger ved oppkjøringen til Gaustablikk. Boligstrøket er det nyeste i Rjukans historie. Det strekker seg oppover skråningen og nede ved hovedveien fylkesvei 37 til Rjukan. Boligstrøket var et eget tettsted med skole, før Rjukan vokste seg sammen med Dale og Bakhus. Bydelen har den beste utsikten til Gaustatoppen.


== Se også ==
Rjukan
Tinn
Krosso

Krosso er et boligområde vest for Rjukan. Krossobanen begynner der og går opp til endestasjonen på over 900 mho. Krosso er den bydelen som ligger høyest opp i dalføret. 


== Historie ==
Rundt år 1909 under industriutviklingen på Rjukan, var det de rike som var bosatt oppe i Villaveien opp mot Krosso. Sykehuset på Rjukan lå i nedre ende av Villaveien, og var bygget for å gi medisinsk hjelp til ansatte som skadet seg på Hydros anlegg. Rallarene (arbeiderne) bodde i brakker ved Hydros fabrikkanlegg.


== Se også ==
Rjukan
Bøen
Svadde
Tinn
Vemork
Vestfjorddalen
Shanna Moakler

Shanna Lynn Moakler (født 28. mars 1975) er en amerikansk modell, skuespillerinne, kjent fra blant annet tv-serien Pacific Blue. 


== Tidlig liv ==
Moakler ble født i Providence i Rhode Island, som den yngste av fire barn. Hun gikk på Barrington High School. Senere flyttet hun til Miami for å satse på en karriere som modell.


== Karriere ==
Som 17-åring fikk Shanna sjansen til å bli USAs Miss Teen, da hun fikk delta som Rhode Islands representant. Her kom hun til semifinalen og endte på syvendeplass totalt. Tre år senere ble hun utnevnt til Miss New York USA, senere samme år ble hun Miss USA. Hun har dessuten blitt utnevnt til Playmate of the Month av bladet Playboy. I Pacific Blue spiller hun den syklende politikvinnen Monica Harper. Moakler har også hatt en rekke filmroller, blant annet i The Wedding Singer fra 1998.


== Forhold ==
I 1997 hadde hun et forhold med Billy Idol. Hun har vært gift med tidligere trommeslager i gruppa Blink 182, Travis Barker. I tillegg har hun vært sammen med bokseren Oscar de la Hoya og skuespilleren Dennis Quaid.


== Referanser ==


== Eksterne lenker ==
Offisielt nettsted 
(en) Shanna Moakler – kategori av bilder, video eller lyd på Commons 
(en) Shanna Moakler på Internet Movie Database 
(fr) Shanna Moakler på Allociné 
(en) Shanna Moakler på AllMovie 
(en) Shanna Moakler hos The Movie Database